3 మిలియన్లకు చేరనున్న బీఎస్ఎన్ఎల్ 3జి సబ్‌స్క్రైబర్స్
PNR|
భారత ప్రభుత్వ టెలికామ్ రంగ దిగ్దజం భారతీయ సంచార్ నిగమ్ లిమిటెడ్ (బీఎస్ఎన్ఎల్) 3జి వినియోగదారుల సంఖ్య వచ్చే మార్చినాటికి మూడు మిలియన్లకు చేరుకోనుందని ఆ కంపెనీ సీనియర్ అధికారి ఒకరు వెల్లడిచారు. ఈ ఆర్థిక సంవత్సరంలో కొత్తగా రెండు మిలియన్ల మంది వినియోదారులను పొందినట్టు బీఎస్ఎన్ఎల్ ప్రిన్సిపల్ జనరల్ మేనేజర్ (వ్యాల్యూ యాడెడ్ సర్వీసెస్) ఎన్.కె.యాదవ్ తెలిపారు.
దేశ వాణిజ్య రాజధాని ముంబైలో జరుగుతున్న తొమ్మిదో వీఏఎస్ అంతర్జాతీయ సదస్సు జరుగుతుంది. ఇందులో పాల్గొన్న ఆయన మాట్లాడుతూ గత ఆర్థిక సంవత్సరంలో ఒక మిలియన్ సబ్‌స్క్రైబర్లు ఉండేవారని తెలిపారు.
కాగా, 3జి సేవలు అందుబాటులోకి వచ్చిన తర్వాత వినియోగదారులకు ఈ సేవలు అందించిన తొలి సంస్థగా బీఎస్ఎన్ఎల్ గుర్తింపు పొందింది. దేశంలోని నాలుగు జోన్లలో మొత్తం 650 నగరాల్లో బీఎస్ఎన్ఎల్ 3జి సేవలు అందుబాటులో ఉన్నాయి. తాము కష్టమర్ల అభిరుచులకు అనుగుణంగానే సేవలు అందిస్తున్నట్టు తెలిపారు.
సంబంధిత వార్తలు